ఆర్కే నగర్ ప్రజలకు అండగా ఉంటా: విశాల్చెన్నై, డిసెంబరు 7 (ఆంధ్రజ్యోతి): అరాచకాలకు నిలయమైన తమిళనాడు రాష్ట్రాన్ని ఆ భగవంతుడే కాపాడాలని ప్రముఖ నటుడు విశాల్ ఆవేదన వ్యక్తం చేశారు. నామినేషన్ల వ్యవహారంపై ఢిల్లీ వెళ్లి ఈసీకి ఫిర్యాదు చేస్తానని, వీలైతే ప్రధాని, రాష్ట్రపతిని కూడా కలుసుకుంటానని ప్రకటించారు. ఆర్కే నగర్ ఉప ఎన్నిక నామినేషన్ల చివరి రోజైన గురువారం హైడ్రామా నడిచింది. విశాల్ నామినేషన్ తిరస్కరణకు గురైన నేపథ్యంలో మధ్యాహ్నం ఒంటిగంటకు ఈసీ కార్యాలయం నుంచి ఆయనకు ఓ ట్విట్టర్ సందేశం వచ్చింది. ఆయన నామినేషన్ను ప్రతిపాదించి ఆ తర్వాత తమ నిర్ణయాన్ని వాపసు చేసుకున్న ఇరువురిని చెన్నైలోని రిటర్నింగ్ అధికారి ఎదుట ఒప్పిస్తే నామినేషన్ను పునఃపరిశీలించే అవకాశమిస్తామని అందులో పేర్కొన్నారు. దీంతో విశాల్ బృందం ఆ ఇరువురి ఇళ్లకు వెళ్లారు. ప్రైవేటు వ్యక్తులు కాపలా కాస్తున్న ఆ ఇళ్లల్లో వారిద్దరూ లేకపోవడంతో పోలీసులకు ఫిర్యాదు చేశారు.
aarke nagar prajalaku andagaa untaa: visaalchennai, disembaru 7 (aandhrajyoti): araachakaalaku nilayamaina tamilanadu rashtranni aa bhagavantude kaapaadaalani pramukha natudu visal aavedana vyaktam chesaru. naminationla vyavahaarampai dhilli velli eeseeki firyaadu chestaanani, veelaithe pradhaani, raashtrapatini kuudaa kalusukuntaanani prakatinchaaru. aarke nagar upa ennika naminationla chivari rojaina guruvaram hydrama nadichindi. visal namination tiraskaranaku guraina nepathyamlo madhyaahnam ontigantaku eesee kaaryaalayam nunchi aayanaku oo twitter sandesam vachindi. aayana namineshannu pratipaadinchi aa tarvaata tama nirnayaanni vaapasu chesukunna iruvurini chennailooni reterning adhikari eduta oppiste namineshannu punahpariseelinche avakaasamistaamani andulo perkonnaru. deentho visal brundam aa iruvuri illaku vellaaru. praivetu vyaktulu kapala kaastunna aa illallo vaariddaruu lekapovadamto polisulaku firyaadu chesaru.